jkorsvik/nowiki_second_scrape_merged huggingface dataset:
Sverre Dreier

Sverre Dreier (født 16. september 1931) er en tidligere, norsk fotballspiller og -trener som også hadde en yrkeskarriere i reklamebransjen.
Han startet med A-fotball i Rosenborg Ballklub i 1949, spilte for klubben inntil 1956, da han flyttet til Oslo for å jobbe i reklamebransjen. Han spilte for Skeid Fotball i hovedserien i perioden 1957–62. Dreier spilte 147 kamper, noterte seg for 46 scoringer, og var med da laget vant norgesmesterskapet i 1958.
Senere spilte han for og trente Slemmestad, senere Idrettslaget ROS, samt Grorud Idrettslag. Dreier har arbeidet for Norges Fotballforbund, som leder for et hundretall trenerkurs. Han har gitt ut flere lærebøker om fotballtrening. I 2013  ble han tildelt Norsk Fotballtrenerforenings hederstegn med diplom.


== Utgivelser ==
Laglederkurs i aldersbestemte klasser (1975)
NFFs fotballskole (1980)
God fotballferdighet, lær taktikk, teknikk (1986). Med Andreas Morisbak og Terje Skarsfjord
Ungdomsfotball, planlegging av god fotballopplæring (1988). Med Morisbak og Skarsfjord.


== Referanser ==
Le Point

Le Point er et fransk ukentlig nyhetsmagasin. Det ble grunnlagt i 1972 av en gruppe journalister som ett år tidligere hadde forlatt redaksjonen i tidsskriftet L'Express, som var eid av Jean-Jacques Servan-Schreiber, député (medlem av Frankrikes nasjonalforsamling) for Parti radical.
Le Point la seg nær opptil de engelskspråklige tidsskriftene Time Magazine og Newsweek. Etter en temmelig vanskelig start i september 1972, ble det snart en betydelig konkurrent til L'Express. Tidsskriftet har skiftet eiere flere ganger, i dag eies det av Pinault-Printemps-Redoute til François Pinault.


== Eksterne lenker ==
(fr) Offisielt nettsted 
Offisielt nettsted 
Offisielt nettsted
Hans Herman Henriksen

Hans Herman Henriksen (født 3. januar 1958) er en norsk tidligere fotballspiller, senere fotballtrener. Han spilte for hjembyens Fotballklubben Mjølner og representerte Norges herrelandslag i fotball (22 kamper). Senere spilte han profesjonell fotball for amerikanske Chicago Sting (1980–82) og flere franske lag: Le Havre AC (1981) (lån), CS Meaux  (1982–83) (lån), Valenciennes FC (1983–85), EA Guingamp (1985–87), Sporting Club Abbeville (1987–89), Angoulême CFC (1989–90) og ES Viry-Châtillon (1990–94). Tilbake i hjembyen har han trent Narvik FK og Mjølner, samt virket som lærer ved Frydenlund videregående skole og Oscarsborg videregående skole.
Henriksen er en av kun sju landslagsspillere som aldri har spilt i norsk toppserie.


== Referanser ==


== Eksterne lenker ==
(en) Hans Herman Henriksen – Transfermarkt 
(en) Hans Herman Henriksen – national-football-teams.com 
(en) Hans Herman Henriksen – FootballDatabase.eu 
(en) Hans Herman Henriksen – EU-Football.info 
(no) Hans Herman Henriksen – Norges Fotballforbund
Leeward Islands Air Transport

LIAT – Leeward Island Air Transport eller The Caribbean Airline er et antiguansk flyselskap med destinasjoner på flere karibiske øyer. Det holder til i Saint John's på Antigua og ble etablert i 1956.


== Eksterne lenker ==
Offisielt nettsted 
(en) LIAT – kategori av bilder, video eller lyd på Commons
Da Nang internasjonale lufthavn

Da Nang internasjonale lufthavn (IATA: DAD, ICAO: VVDN), (vietnamesisk: Cảng Hàng không Quốc tế Đà Nẵng) er en flyplass som ligger i Da Nang midt i Vietnam. Den er en av tre internasjonale lufthavner i landet, i tillegg til Noi Bai internasjonale lufthavn (Hanoi) og Tan Son Nhat internasjonale lufthavn (Ho Chi Minh-byen).


== Terminaler, selskaper og reisemål ==


== Referanser ==


== Eksterne lenker ==
Infrastructure in Danang
Flyplassinformasjon om VVDN hos World Aero Data
Stakkars klovn

Stakkars klovn er Terje Tyslands debutplate som soloartist, og ble utgitt på forlaget Arne Bendiksen A/S i 1977.
Plata solgte rundt 15 000-20 000 eksemplarer. Låtene er preget av en amerikansk type «sound». Tydelig inspirert av amerikansk country. Piano, Trekkspill, El. Gitarer, El. Bass.


== Sporliste ==
Alle låter er skrevet av Terje Tysland.

«Dørvakta»
«Ei flaske vin»
«Klokker'n»
«Arme Lars»
«Takkesang»
«Frigjøringsda'n»
«Stakkars klovn»
«Ka' e' du så gla' fer»
«Grævva mæ ne'»
«Haldis»
«Ola Uteligger»


== Medvirkende ==


=== Musikere ===
Terje Tysland - sang, trekkspill, gitarer, produsent
Kaare Skevik jr.  – trommer, produsent
Helge Grøslie – orgel, piano
Jan Devik – bass


=== Andre medvirkende ===
Per Sveinson – tekniker
Kevin Metcalfe - gravering
Ivar Greftegreff - foto
Helge Jørgensen - foto
Torstein Nybø - coverdesign
Mytji arti

Mytji arti er Terje Tyslands andre soloplate og ble utgitt av forlaget Arne Bendiksen A/S i 1978.


== Sporliste ==
«Send mæ en øl» (Terje Tysland)
«Siss» (Terje Tysland)
«Der vart de' tomt» (Terje Tysland)
«Villt kjør og stor stas» (Terje Tysland)
«Kveldsstemning» (Terje Tysland)
«Bingo» (Terje Tysland)
«Mytji arti» (Terje Tysland)
«All samma opp» (Terje Tysland)
«Dementi» (Terje Tysland)
«Eventyr» (Terje Tysland)
«Rosa» (Terje Tysland)


== Medvirkende ==


=== Musikere ===
Terje Tysland - sang, trekkspill, gitar, piano, kor, låtskriver
Kaare Skevik jr.  – trommer
Helge Grøslie – orgel, piano, sang
Jan Devik – bass, sang


=== Andre medvirkende ===
Per Sveinson - tekniker
Lasse Jacobsen - tegning, coverdesign
Helge Jørgensen - fotografering


== Eksterne lenker ==
(en) Mytji arti på Discogs 
(en) Mytji arti på MusicBrainz
All samma opp igjæn

All samma opp igjæn er Terje Tyslands fjerde plateutgivelse. Plata inneholder en samling låter fra de tre foregående utgivelsene Stakkars klovn, Mytji arti og Til moder jord. Utgitt på forlaget Arne Bendiksen A/S i 1980.


== Sporliste ==
«Ka fan e' du så gla' fer» (Terje Tysland)
«Ro gamle venn» (Terje Tysland)
«Bingo» (Terje Tysland)
«Til moder jord» (Terje Tysland)
«Villt kjør og stor stas» (Terje Tysland)
«Send mæ en øl» (Terje Tysland)
«Stor og fin» (Terje Tysland)
«Dørvakta» (Terje Tysland)
«Stakkars klovn» (Terje Tysland)
«Klokker'n» (Terje Tysland)
«All samma opp» (Terje Tysland)


== Medvirkende ==


=== Musikere ===
Terje Tysland - sang, gitar, låtskriver, produsent
Kaare Skevik jr. - trommer, perkusjon, produsent
Helge Grøslie - orgel, piano, synth, vokal
Jan Devik - bass
Ole Marius Melhuus - bass


=== Andre medvirkende ===
Lasse Jacobsen - coverdesign
Helge Jørgensen - foto


== Eksterne lenker ==
(en) All samma opp igjæn på Discogs
Send mæ hjæm!

Send mæ hjæm! er Terje Tyslands femte plateutgivelse (nummer fire var samleplata All samma opp igjæn), og ble utgitt på Arctic Records i 1981. Albumet lå på VG-lista i elleve uker med 32.-plass som beste plassering.


== Sporliste ==
«Send mæ hjæm»
«Heisann mamma»
«Einaste trøsta»
«Æ må ha meire»
«Etter dæm»
«Ringdans»
«Jubel og stas»
«Heidi»
«Langt oppi haugen»
«Kjærligheitsvise»


== Medvirkende ==


=== Musikere ===
Terje Tysland - Sang, trekkspill, gitar, låtskriver, produsent
Arne Sæther – Keyboard
Martin Hauger – Bass
P.G. Roness – Komp.Gitar
Steinar Krokstad – Kor
Bård Svendsen – Kor


=== Øvrige ===
Rune Nordal - tekniker
Jørn Adde - fotograf
Bjørn Røstad - fotograf (innside)
Reklame Studio - coverdesign
Taissir Tamimi

Sjeik Taissir Tamimi (arabisk: شيخ تيسير تميمي) er en palestinsk leder og imam. Han er leder av det palestinske rettsvesenet i de palestinske territoriene Vestbredden og Gazastripen. Han er også en trofast palestinsk nasjonalist, og er kjent for å ha vært meget kritisk til Israel og jødedommen.


== Referanser ==
Svorka

Svorka er ei 40 km lang sideelv til Orklavassdraget, og renner i hovedsakelig Orkland kommune i Trøndelag. Den starter sør for Krokåtvatna (622 moh.) i Rennebu, og går rett nordøstover med tilsig av elva Trivja fra Holsjøen (532 moh.). Herfra fortsetter Svorka nordvestover med tilsig av Sagelva fra Svorksjøen (237 moh.), som er regulert og forsyner Svorkmo kraftverk. Selve Svorksjøen med dens tilførselselv Skolda ligger i Melhus kommune.
Svorkmo kraftverk har installert effekt på 55 MW, og utnytter en fallhøyde på 99 meter. Det ble utbygd i 1983.
Svorka renner ut i Orkla-elva ved Svorkmo i Orkland kommune.
Vassdraget oppstrøms inntaket til Svorkmo kraftverk ble i 2005 vernet mot kraftutbygging gjennom Supplering av Verneplan for vassdrag.


== Referanser ==
Caistor St. Edmund

Caistor St. Edmund er en landsby i distriktet South Norfolk i grevskapet Norfolk i England. Den ligger ved elven Tas omtrent 8 km sørøst for byen Norwich. I henhold til folketellingen i 2011 har den en befolkning på 289 innbyggere.Restene fra en romersk markedsby og «hovedstaden» eller den fremste bosetningen til det stedegne, keltiske stammen ikenerne, Venta Icenorum ligger rett ved landsbyen. Ruinene blir tatt vare på av Norfolk Archeological Trust og Sør-Norfolk bystyre har ansvaret. Det antas at den romerske «steinveien» går fra Dunwich på Suffolkkysten til Caistor St. Edmund. Sognekirken i Caistor St. Edmund heter St. Edmund's Church, og den ligger i det sørøstre hjørnet av den tidligere romerske byen. Caistor St. Edmund er påtegnet på Itinerarium Antonini, et romersk «veikart» over veiene i Storbritannia.Caistor Old Hall ble bygd i 1612 for Thomas Pettus. På 1800-tallet var den eid av John Spurrel (sønn av William Spurrell av Thurgarton i Norfolk). Det er nå et hotell. Elven Tas passerer under broen Marshall, rett nord for den romerske leiren, og renner videre mot Arminghall og Trowse.


== Referanser ==


== Eksterne lenker ==
Venta Icenorum på Roman-Britain.org
Defra, tursti rundt området
Online tour
Norfolk Archaeological Trust
South Norfolk Council
Statens trafikklærerskole

Statens trafikklærerskole var en skole, etablert i Oslo i 1970 under navnet Statens kjørelærerskole, Oslo. Skolen flyttet til Stjørdal sommeren 1972 og fikk samtidig navnet Statens trafikklærerskole, Stjørdal (STLS).Skolen ble fra 2004 en del av Høgskolen i Nord-Trøndelag, og fra 2016 en del av Nord universitet. Trafikklærerutdanningen ved Nord universitet på Stjørdal tilbyr toårig grunnutdanning for trafikklærere, påbygning til bachelor i trafikkpedagogikk og videre- og spesialutdanning innenfor trafikkpedagogikk.


== Historie ==
Skolen ble opprettet ved vedtak i Statsråd 10. april 1970. Kontorsjef i vegdirektoratet E. Hjeltborg var skolens leder i Oslo. Rektors foreløpige adresse var TRYGG TRAFIKK, Vesselsgt 6, Oslo 1. Skolen leide midlertidige lokaler hos Jernbaneskolen i Oslo, og engasjerte lærere lokalt for gjennomføring av kurs i Oslo. Arne Johnsen, senere Biltilsynssjef i Molde, var kursleder.
Skolen flyttet til Stjørdal sommeren 1972 og fikk samtidig navnet Statens trafikklærerskole (forkortet til STLS). Budsjettet for 1972 ble vedtatt 24.nov.1971, ref. Budsjett-innst. S. nr. 12. (1971-72). Høsten 1972 ble det gjennomført et 3 måneders nemdprøvekurs for sertifisering av trafikklærere. Elevene var kjøreinstruktører fra hele landet. Kurset inneholdt teori og praksis. Erfarne trafikklærere fra Trondheim ble engasjert som øvingslærere på kurset, de stilte med skolelokaler, skolebiler og elever (førerkortaspiranter). Nemdprøvekurset ble avsluttet med en 6 timers skriftlig eksamen, praktisk prøve i egenkjøring med kommentarer og praktisk prøve i lærerdyktighet (undervisning av førerkortaspirant i bil), og tilslutt en muntlig prøve for en prøvenemd bestående av 3 personer oppnevnt av Vegdirektoratet.
Trafikklærerskolens første rektor i Stjørdal var Gunnar Hole 1972-1985. Knut Schønberg var formann i styret for Statens trafikklærerskole.
Høsten 1973 startet trafikklærerskolen med ett-årig grunnutdanning. Nå hadde skolen egne øvingsbiler og egne ansatte øvingslærere. Elevene som kom fra hele landet hadde teori og praksis annehver dag. Kjell Torsmyr, ansatt i 1973, ble senere rektor og dekan i perioden 1985-2005. Torsmyr har skrevet skolens historie.


== Referanser ==


== Eksterne lenker ==
Saksside: Om oppretting av Statens kjørelærerskole; Stortinget.no
Sykepleierhøgskolen i Trondheim

Sykepleierhøgskolen i Sør-Trøndelag var en høgskole for sykepleierutdanning, etablert i Trondheim i 1966. Studiet og forskningen ved utdanningen er i dag (2016) en del av NTNU.
Skolen ble opprettet som en fusjon mellom Trondheim Røde Kors sykepleieskole og Trondhjems Sanitetsforenings Sykepleieskole. 
Trondheim Røde Kors Sykepleieskole ble dannet i 1906 av Trondheim Røde Kors (eg. «Trondhjems krets av Norges Røde Kors»). Utdanningen foregikk i stor grad ved Trondhjem Sykehus den første tiden. Etter hvert fikk man egne søsterhjem, først i Kjøpmannsgata, og senere på Øya. I 1967 ble sykepleieskole bygd i Håkon Jarls gate. Røde Kors sykepleieskole og NKS Sykepleieskole ble da slått sammen til Sykepleierskolen i Sør-Trøndelag.
Norske Kvinners Sanitetsforenings Sykepleieskole i Trondheim ble dannet i 1919, under navnet Trondhjems Krets Elevhjem. De holdt til i Klostergata på Øya, senere også Eirik Jarls gate. I 1967 ble de del av Sykepleierskolen i Sør-Trøndelag.
Sykepleierskolen i Sør-Trøndelag ble høgskole i 1982 og fikk da navnet Sykepleierhøgskolen i Sør-Trøndelag. Skolen ble del av Høgskolen i Sør-Trøndelag (HiST) i 1994. HiST ble en del av NTNU i 2016 - og sykepleierstudiet ble videreført som et treårig bachelorprogram under Fakultet for  helse- og sosialvitenskap.


== Referanser ==
Centre for Integrated Petroleum Research

Centre for Integrated Petroleum Research (CIPR) er et senter for integrert petroleumsforskning ved Det matematisk-naturvitenskapelige fakultet ved Universitetet i Bergen. Senterets leder er professor Arne Skauge. Hovedfokuset til senteret er på det som skjer under havbunnen, reservoardrift og økt oljeutvinning, ikke på det tekniske som foregår på dekk. 
Petroleumsfaget ved Universitetet i Bergen bygger på fire ulike fagområder: matematikk, kjemi, fysikk og geologi. CIPR er involvert i både undervisning og veiledning på petroleumsfaget. 
CIPR er et av de 13 sentre for fremragende forskning (SFF) som ble opprettet av forskningsrådet i 2003, og er det eneste av de norske SFF-ene som fokuserer på petroleumsteknologi. Senteret omfatter 120 forskere og studenter. Deres vitenskapelige hovedmål er å karakterisere, beskrive og modellere de viktigste geologiske, fysiske, og kjemiske prosessene som begrenser oljeutvinningen. Videre å utvikle grunnlag for bruk av metoder for økt oljeutvinning for felt i produksjon.


== Eksterne lenker ==
CIPR sine hjemmesider ved Universitetet i Bergen
CIPRs egne hjemmesider (en)
… Narra igjen!

… Narra igjen! er Terje Tyslands sjette plateutgivelse, og ble utgitt på Norsk Plateselskap i 1982. Albumet lå på VG-lista i åtte uker med trettendeplass som beste plassering.


== Sporliste ==
«No går de' på rævva» (Terje Tysland)
«Narra igjen» (Terje Tysland)
«Storm over åsen» (Terje Tysland)
«Værra fin» (Terje Tysland)
«Siste dans» (Terje Tysland)
«Kanj æ få ein sånn ein te'?» (Terje Tysland)
«Ein måna te'» (Terje Tysland)
«Hvesst du bærre kom att» (Terje Tysland)
«Du e' for liten» (Terje Tysland)
«Narra igjen 2» (Terje Tysland)


== Medvirkende ==


=== Musikere ===
Terje Tysland - sang, gitarer, piano, trekkspill, låtskriver, produsent
Pål Kvaløy - bass
Martin Aune - keyboard
Dag Øivind Thingstad - gitar
Ove Røste - trommer


=== Andre medvirkende ===
Rune Nordal - tekniker
Erling Berg - coverdesign
Roar Øhlander - foto


== Eksterne lenker ==
(en) … Narra igjen! på Discogs 
(en) … Narra igjen! på MusicBrainz
Hematologi

Hematologi er en gren innen fysiologi, patologi, indremedisin og pediatri, og omfatter læren om blodet og dets sykdommer. Hematologi involverer studiet av blodsykdommers fremkomst, diagnose, behandling, prognose samt prevensjon. En blodsykdom påvirker blodets sammensetning, slik som blodceller, hemoglobin og proteiner, samt blodets evne til å koagulere.
Sykdommene kan deles inn i ulike grupper:

Røde blodlegemer
anemier
Hvite blodlegemer
leukemier
myelom
makroglobulinemi
myelodysplastisk syndrom
lymfekreft
Blodplater og koagulasjonsfeil
blødning og koagulasjonsforstyrrelser
tromboserAtypiske sykdommer
Polycytemia vera
Aplastisk anemi
Kristian Hosar

Kristian Hosar (født 4. februar 1945 i Skjåk, død 22. september 2014 på Lillehammer ) var en norsk forfatter, lokalhistoriker,  journalist og fotograf bosatt på Lillehammer. Han var også redaktør av Årbok for Gudbrandsdalen 2007.


== Biografi ==
Hosar tok eksamen artium på norrønlinja på Gudbrandsdal gymnas i 1965. Han hadde fotoutdanning fra Oslo yrkesskole og fra Skjeberg Folkehøyskole (journalistlinja), journalistutdanning også fra Norsk journalisthøgskole.  Det meste av sin pressekarriere hadde han i Gudbrandsdølen Lillehammer Tilskuer (som nå heter GD – Gudbrandsdølen/Dagningen) – regionsavis for Gudbrandsdalen og Ringsaker. Hosar arbeidet mye med lokalhistorie for Gudbrandsdalen, aller mest fra Skjåk og Lom og Lillehammer/Fåberg. Han var i en årrekke billedredaktør i Årbok for Gudbrandsdalen, og hovedredaktør for årboka 2007-2011.
Hosar mottok i 2008 Kongens fortjenstmedalje i gull  og i 2012 fikk han kulturprisen for Gudbrandsdalen for sitt virke som journalist og forfatter, og sitt lokalhistoriske engasjement.


== Bibliografi ==
Lom og Skjåk Sparebank 1873-1973. Lom, 1973
Vi dro mot nord: felttoget i Norge april 1940. Aventura, 1989 ISBN 82-588-0614-9
Krigsvåren 1940: felttoget i Ringsaker, Lillehammer og Gudbrandsdalen. GLT, 1990
Kong Olav i Lillehammer og Gudbrandsdalen. Thorsrud, 1991
Vintersportsbyen Lillehammer. Thorsrud, 1993 (medforf. Rolf Kjærnsli)
Gudbrandsdalen gjennom krigsåra 1940-1945. Thorsrud, 1994
Strynefjellsvegen 100 år. Statens vegvesen, 1994?
Skjåk-Ola 250 år. Skjåk kommune, 1995
Fra bolignød til OL-landsby: Lillehammer og omegns boligbyggelag 1946-1996. Thorsrud, 1996
Skjær pent av osten: Thor Bjørklund, lillehamringen som oppfant ostehøvelen. Thorsrud, 2000 ISBN 9788278470541
Håndverkere i Lillehammer.... Thorsrud, 2001
Handel og vandel i 150 år: Lillehammer Handelsstands Forening 1852-2002. Thorsrud, 2002
Fefor Høifjellshotell: 100 år med turisme. Thorsrud, 2003
Grotli 100 år: knutepunkt mellom øst og vest. Grotli Høyfjellshotell, 2005
I døgnets tjeneste. Historien til avishuset Lillehammer Tilskuer, Gudbrandsdølen og Laagen. Bind III. GD as og Thorsrud/Lokalhistorisk Forlag, Lillehammer 2007.


== Referanser ==


== Eksterne lenker ==
Forfatternett Oppland
Dølaringen Boklag
Oinner bordet

Oinner bordet er Terje Tyslands sjuende plateutgivelse, og ble utgitt på Plateselskapet AS i 1984. Albumet lå på VG-lista i fem uker med ellevteplass som beste plassering.


== Sportliste ==
«Glad i dæ» (Terje Tysland)
«Og sett å vente på nå» (Terje Tysland)
«Svein» (Terje Tysland)
«Oinner bordet» (Terje Tysland)
«Hold dæ i ro hjæm» (Terje Tysland)
«Over og over» (Terje Tysland)
«Tur'n e over» (Terje Tysland)
«Ære være dæm» (Terje Tysland)
«Mone» (Terje Tysland)


== Medvirkende ==


=== Musikere ===
Terje Tysland - sang, gitar, trekkspill, låtskriver, produsent
Carl Haakon Waadeland – Trommer
Pål Kvaløy – Bass
Martin Aune – Keyboard
Dag Øivind Thingstad – Gitar


=== Andre medvirkende ===
Roger Valstad - tekniker
Åge Aleksandersen - medvirkning underveis
Merete Lien - fotograf/coverdesign
Reitan Fotosats - grafisk design
Berg & Company - coverdesign


== Eksterne lenker ==
(en) Oinner bordet på Discogs 
(en) Oinner bordet på MusicBrainz
Frekk og fredelig

Frekk og fredelig er Terje Tyslands åttende plateutgivelse, og ble utgitt på Plateselskapet AS i 1985. Albumet lå på VG-lista i åtte uker med sjetteplass som beste plassering.


== Sporliste ==
«Hr. President» (Terje Tysland)
«Så langt herfra» (Terje Tysland)
«Lange lyse daga» (Terje Tysland)
«Motgang gjør dæ større» (Terje Tysland)
«Sjå på mæ» (Terje Tysland)
«Sei mæ nå» (Terje Tysland)
«Viggo og Lillian» (Terje Tysland)
«Æ som fikk skylda» (Terje Tysland)
«Ny dag idag» (Terje Tysland)
«Instrumental» (Terje Tysland)


== Medvirkende ==


=== Musikere ===
Terje Tysland - sang, gitar, trekkspill, låtskriver
Pål Kvaløy – Bass
Bård Svendsen – Keyboard/Kor
Steinar Krokstad – Trommer
Hilde Heltberg – Kor
Åge Aleksandersen – Kor, tekniker og produsent


=== Andre medvirkende ===
Roger Valstad - tekniker
Christian Schreiner - tekniker
Berg & Company - grafisk design
Foto-Schröder - grafisk design


== Eksterne lenker ==
(en) Frekk og fredelig på Discogs 
(en) Frekk og fredelig på MusicBrainz
Breakcore

Breakcore er en eksperimentell elektronisk musikkstil som benytter seg av rearrangerte breakbeats til å lage et mer ekstremt lydbilde. Breakcore oppstod på midten av 1990-tallet, utviklet fra musikksjangre som drum and bass, hardcore techno, IDM, mashup, industrial og noise.


== Kjente breakcoreartister ==
µ-Ziq
DJ Balli
Duran Duran Duran
Enduser
Hecate
Hrvatski
Igorrr
Kid606
Shitmat
The Flashbulb
Venetian Snares
Emilíana Torrini

Emilíana Torrini Davíðsdóttir (født 16. mai 1977) er en islandsk musiker. Hun er mest kjent for sitt verdensomspennende debutalbum, Love in the Time of Science fra 1999. Hennes offisielle nettside beskriver hennes musikk som «ukategoriserbar».


== Biografi ==
Emilíana Torrini har en italiensk far og en islandsk mor, som hun vokste opp med i en by i nærheten av Reykjavík på Island. Hennes far eier og driver en italiensk restaurant. Hun ble kjent på Island i 1994 da hun 17 år gammel vant en sangkonkurranse (på islandsk: Söngkeppni framhaldsskólanna), med sangen «I Will Survive». Mellom 1994 og 1996 slapp hun tre album på Island, Spoon (sammen med et band ved samma navn), Crouçie d'Où La og Merman, innen hun for alvor slo igjennom i 1999 med Love in the Time of Science. 
Hun var tidligere medlem av den islandske gruppen Gus Gus hvor hun bidro som vokalist til flesteparten av låtene på deres debutalbum, Polydistortion (1997). Den mest minneverdige av disse er kanskje låten «Why», som hun fortsatt iblant fremfører live.
Emilíana sang «Gollum's Song», i slutten av Peter Jacksons film Ringenes herre: To tårn. Hun skrev også Kylie Minogues låt «Slow» i 2003. Før dette medvirket til en sang på Thievery Corporations album The Richest Man in Babylon,  fra 2002.
Emilíana har turnert med Moby, Sting, Dido, Travis, og Tricky.


== Diskografi ==


=== Album ===
1994 – Spoon
1995 – Crouçie d'Où La
1996 – Merman
1999 – Love In The Time Of Science
2005 – Fisherman's Woman
2008 – Me and Armini
2013 – Tookah


=== Singler ===
2013 – «Speed of Dark»
2009 – «Me and Armini»
2009 – «Jungle Drum»
2005 – «Heartstopper»
2005 – «Sunnyroad»
2000 – «Unemployed in Summertime»
2000 – «Easy»
1999 – «To Be Free»
1999 – «Dead Things»
1999 – «Baby Blue»


=== Samarbeidsalbum ===
2002 – «Heaven's Gonna Burn Your Eyes» (sang) (Thievery Corporation, The Richest Man in Babylon)
2002 – «Until the Morning» (sang) (Thievery Corporation, The Richest Man in Babylon)
2002 – «Hold Your Hand» (sang) (Paul Oakenfold, Bunkka)
1997 – «Why?» (sang) (Gus Gus, Polydistortion)
1997 – «Is Jesus Your Pal?» (sang) (Gus Gus, Polydistortion)


== Referanser ==


== Eksterne lenker ==
(en) Offisielt nettsted 
(en) Emilíana Torrini – kategori av bilder, video eller lyd på Commons 
(en) Emilíana Torrini på Internet Movie Database 
(en) Emilíana Torrini på Discogs 
(en) Emilíana Torrini på MusicBrainz 
(en) Emilíana Torrini på SoundCloud 
(en) Emilíana Torrini på Spotify 
(en) Emilíana Torrini på Songkick 
(en) Emilíana Torrini på Last.fm 
(en) Emilíana Torrini på Last.fm 
(en) Emilíana Torrini på Genius — sangtekster 
(en) Emilíana Torrini på AllMusic 
(en) Emilíana Torrini på Twitter 
(en) Emilíana Torrini på Facebook 
Emilíana Torrini på Instagram 
(en) Emilíana Torrini på Myspace 
(en) Sangtekster